Helppokäyttötoiminnot

Microsoft pyrkii tekemään tuotteistaan ja palveluistaan helppokäyttöisempiä kaikille. Tässä ohjetiedostossa on tietoja seuraavista ominaisuuksista, tuotteista ja palveluista, joiden avulla Microsoft-tuotteiden käyttäminen on vammaisille entistä helpompaa. Lisätietoja on Windowsin Ohjeessa ja Windows 95 -käyttöoppaassa.

Microsoft Windowsin, Microsoft Windows NT:n ja Microsoft Windows 95:n mukauttaminen

Huomautus

Microsoft Windows-, Windows NT- ja Windows 95 -pakkauksissa on Microsoftin tuotetukikortti, jossa on lueteltu tukipalvelut, puhelinnumerot ja osoitteet. Voit kysyä Microsoftin lähimmästä tytäryhtiöstä, ovatko näissä ohjeaiheissa kuvatut tuotteet ja palvelut saatavissa omalla alueellasi.


Microsoft Windows 3.1:n ja Microsoft Windows NT:n helppokäyttöpakkaukset

Microsoft toimittaa Microsoft Windowsiin ja Windows NT:hen helppokäyttöpakkauksia, joiden avulla liikunta- ja kuulovammaiset ihmiset voivat käyttää tietokoneita, joiden käyttöjärjestelmä on Windows tai Windows NT. Helppokäyttöpakkaukset ovat saatavissa vain englannin kielellä. Helppokäyttöpakkausten avulla voidaan

painaa VAIHTO-, CTRL- ja ALT-näppäinyhdistelmät yhdellä sormella

jättää tahattomat näppäimenpainallukset huomiotta

säätää nopeutta, jolla merkkejä toistetaan pidettäessä näppäintä alhaalla, tai poistaa merkkien toistaminen käytöstä kokonaan

estää ylimääräisten merkkien kirjoittuminen, jos näppäintä painetaan vahingossa enemmän kuin yhden kerran

ohjata hiiriosoitinta näppäimistön avulla

korvata näppäimistö ja hiiri jollakin toisella syöttölaitteella

näyttää visuaalinen merkki, kun tietokone antaa äänimerkin.

Microsoft Windowsin helppokäyttöpakkaus sisältyy Microsoft Windows -ohjainkirjaston (WDL, Windows Driver Library) tiedostoon Accp.exe. Microsoft Windows NT:n helppokäyttöpakkaus sisältyy Microsoft Application Note WN0789 -sovellustietoihin. Jos käytettävissäsi on modeemi tai muu tietoverkkoyhteys, voit hakea itsepurkautuvan Accp.exe- tai WN0789.exe-tiedoston seuraavista verkkopalveluista:

Internet-palvelimien FTP.MICROSOFT.COM tai WWW.MICROSOFT.COM hakemistosta /SOFTLIB/MSLFILES

monilta BBS-ilmoitustauluilta

CompuServe-palvelusta

GEnie-palvelusta

Microsoft Partner Network -palvelusta.


Muiden valmistajien helppokäyttöpakkaukset

Markkinoilla on monia muiden valmistajien laitteita ja ohjelmistotuotteita, jotka helpottavat vammaisten tietokoneenkäyttöä. MS-DOS-, Microsoft Windows- ja Microsoft Windows NT -käyttöjärjestelmiin on tarjolla muun muassa seuraavanlaisia tuotteita:

näkövammaisille ohjelmia, jotka suurentavat näytössä olevia tietoja tai muuttavat niiden värejä näkövammaisille paremmin soveltuviksi

näkövammaisille ja lukihäiriöisille ohjelmia, jotka kuvailevat ruudulla olevat tiedot pistekirjoituksella tai puhesyntetisaattorilla

laitteita ja ohjelmia, jotka muuttavat hiiren ja näppäimistön toimintaa

ohjelmia, joiden avulla käyttäjä voi kirjoittaa tekstin näppäimistön sijaan hiirellä tai puhua sen

sanojen- ja lauseidenennakoimisohjelmia, joiden avulla käyttäjä voi kirjoittaa nopeammin ja vähemmillä näppäimenpainalluksilla

vaihtoehtoisia syöttölaitteita, kuten yksinäppäimisiä syöttölaitteita ja pilliohjauslaitteita, henkilöille, jotka eivät voi käyttää hiirtä ja näppäimistöä.


Microsoft Windowsin, Microsoft Windows NT:n ja Microsoft Windows 95:n mukauttaminen
Microsoft Windowsin, Windows NT:n ja Windows 95:n mukauttaminen

Microsoft Windowsin ja Windows NT:n ulkoasua ja toimintaa voi muuttaa näkö- ja liikuntarajoitteisille sopivammiksi monin tavoin ilman ylimääräisiä ohjelmia tai laitteita. Muun muassa näytön ulkoasua sekä hiiren ja näppäimistön toimintaa voi säätää. Käytettävissä olevat menetelmät riippuvat käyttöjärjestelmästä, ja niistä kerrotaan sovellustiedotteissa.

Lisätietoja käyttöjärjestelmän mukauttamisesta vammaisille on seuraavissa sovellustiedotteissa:

Käyttöjärjestelmä:	Sovellustiedote:
Microsoft Windows 3.0	WW0786.txt
Microsoft Windows 3.1	WW0787.txt
Microsoft Työryhmä-Windows 3.1	WG0788.txt
Microsoft Windows NT 3.1 ja 3.5	WN0789.exe
Microsoft Windows 95	WN1062